Document ID: 32008D0963

KOMISIJAS LĒMUMS
2008. gada 9. decembris,
ar ko groza pielikumus Eiropas Parlamenta un Padomes Direktīvās 2004/17/EK un 2004/18/EK par publiskā iepirkuma iepirkuma procedūrām attiecībā uz līgumslēdzēju un līgumslēdzēju iestāžu sarakstiem
(izziņots ar dokumenta numuru C(2008) 7871)
(Dokuments attiecas uz EEZ)
(2008/963/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2004. gada 31. marta Direktīvu 2004/17/EK, ar ko koordinē iepirkuma procedūras, kuras piemēro subjekti, kas darbojas ūdensapgādes, enerģētikas, transporta un pasta pakalpojumu nozarēs (1), un jo īpaši tās 70. panta a) punktu,
ņemot vērā Eiropas Parlamenta un Padomes 2004. gada 31. marta Direktīvu 2004/18/EK par to, kā koordinēt būvdarbu valsts līgumu, piegādes valsts līgumu un pakalpojumu valsts līgumu slēgšanas tiesību piešķiršanas procedūru (2), un jo īpaši tās 79. panta 1. punkta d) un e) apakšpunktu,
tā kā:
(1)
Direktīvas 2004/17/EK I līdz V un VII līdz X pielikumā nav ietverti Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas līgumslēdzēju saraksti, ko I līdz IX pielikumā Padomes 1993. gada 14. jūnija Direktīvai 93/38/EEK, ar ko koordinē līgumu piešķiršanas procedūras, kuras piemēro subjekti, kas darbojas ūdensapgādes, enerģētikas, transporta un telekomunikāciju nozarē (3), iekļāva ar 2003. gada Pievienošanās līgumu (4).
(2)
Direktīvas 2004/18/EK III pielikumā nav ietverti Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas publisko tiesību regulēto uzņēmumu saraksti, ko I pielikumā Padomes 1993. gada 14. jūnija Direktīvai 93/37/EEK par to, kā koordinēt būvdarbu valsts līgumu piešķiršanas procedūras (5), iekļāva ar 2003. gada Pievienošanās līgumu.
(3)
Direktīvas 2004/18/EK IV pielikumā nav ietverti Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas galveno valdības iestāžu saraksti, ko Direktīvas 93/36/EEK I pielikumā iekļāva ar 2003. gada Pievienošanās līgumu.
(4)
Saskaņā ar Direktīvas 2004/17/EK 73. pantu atsauces uz atcelto Direktīvu 93/38/EEK uzskata par atsaucēm uz Direktīvu 2004/17/EK, un tās jālasa saskaņā ar atbilstības tabulu, kas ietverta Direktīvas 2004/17/EK XXVI pielikumā, tādējādi nodrošinot, ka līgumslēdzēji, kas ietverti Direktīvā 93/38/EEK, kura grozīta ar 2003. gada Pievienošanās līgumu, faktiski ir iekļauti Direktīvas 2004/17/EK atbilstīgajos pielikumos.
(5)
Saskaņā ar Direktīvas 2004/18/EK 82. pantu atsauces uz atceltajām Direktīvām 93/36/EEK un 93/37/EEK uzskata par atsaucēm uz Direktīvu 2004/18/EK, un tās jālasa saskaņā ar atbilstības tabulu, kas ietverta Direktīvas 2004/18/EK XII pielikumā, tādējādi nodrošinot, ka līgumslēdzējas iestādes, kas ietvertas Direktīvās 93/36/EEK un 93/37/EEK, kuras grozītas ar 2003. gada Pievienošanās līgumu, faktiski ir iekļautas Direktīvas 2004/18/EK atbilstīgajos pielikumos.
(6)
Skaidrības labad jāatjaunina Direktīvas 2004/17/EK I līdz V un VII līdz X pielikums un Direktīvas 2004/18/EK III un IV pielikums, lai tajos ietvertu Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas līgumslēdzēju un līgumslēdzēju iestāžu atbilstīgos sarakstus.
(7)
Direktīvas 2004/17/EK VI pielikums neattiecas uz līgumslēdzējiem Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas pasta pakalpojumu nozarē.
(8)
Saskaņā ar Direktīvas 2004/17/EK 71. pantu un Direktīvas 2004/18/EK 12. pantu dalībvalstīm bija iespēja atlikt Direktīvas 2004/17/EK 6. panta piemērošanu attiecībā uz pasta pakalpojumiem līdz 2008. gada 31. decembrim.
(9)
Lai ņemtu vērā jaunākos tiesību aktus, atbilstīgi jāatjaunina tie līgumslēdzēju saraksti pasta pakalpojumu nozarē, kas ietverti Direktīvas 2004/17/EK VI pielikumā.
(10)
Turklāt jāatjaunina Direktīvas 2004/17/EK un Direktīvas 2004/18/EK pielikumi, lai atspoguļotu administratīvo attīstību dalībvalstīs.
(11)
Šajā lēmumā paredzētie pasākumi ir saskaņā ar tās komitejas atzinumu, kas izveidota ar Padomes Lēmumu 71/306/EEK (6),
IR PIEŅĒMUSI ŠO LĒMUMU.
1. pants
Direktīvas 2004/17/EK I līdz X pielikumu groza šādi:
(1)
I pielikumu aizstāj ar tekstu, kas izklāstīts šā lēmuma I pielikumā.
(2)
II pielikumu aizstāj ar tekstu, kas izklāstīts šā lēmuma II pielikumā.
(3)
III pielikumu aizstāj ar tekstu, kas izklāstīts šā lēmuma III pielikumā.
(4)
IV pielikumu aizstāj ar tekstu, kas izklāstīts šā lēmuma IV pielikumā.
(5)
V pielikumu aizstāj ar tekstu, kas izklāstīts šā lēmuma V pielikumā.
(6)
VI pielikumu aizstāj ar tekstu, kas izklāstīts šā lēmuma VI pielikumā.
(7)
VII pielikumu aizstāj ar tekstu, kas izklāstīts šā lēmuma VII pielikumā.
(8)
VIII pielikumu aizstāj ar tekstu, kas izklāstīts šā lēmuma VIII pielikumā.
(9)
IX pielikumu aizstāj ar tekstu, kas izklāstīts šā lēmuma IX pielikumā.
(10)
X pielikumu aizstāj ar tekstu, kas izklāstīts šā lēmuma X pielikumā.
2. pants
Direktīvas 2004/18/EK III un IV pielikumu groza šādi:
(1)
III pielikumu aizstāj ar tekstu, kas izklāstīts šā lēmuma XI pielikumā.
(2)
IV pielikumu aizstāj ar tekstu, kas izklāstīts šā lēmuma XII pielikumā.
3. pants
Šo lēmumu piemēro no 2009. gada 1. janvāra.
4. pants
Šis lēmums ir adresēts dalībvalstīm.
Briselē, 2008. gada 9. decembris

Labels: 14
8
3
0
12